[bookmark: _GoBack]POZIV
na sudjelovanje u savjetovanju
sa zainteresiranom javnošću
o 
NACRTU PROGRAMA ZAŠTITE ZRAKA, OZONSKOG SLOJA, UBLAŽAVANJA KLIMATSKIH PROMJENA I PRILAGODBE KLIMATSKIM PROMJENAMA ZA PODRUČJE OSJEČKO-BARANJSKE ŽUPANIJE 

Osječko-baranjska županija, Upravni odjel za prostorno planiranje, zaštitu okoliša i prirode u postupku izrade Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Osječko-baranjske županije, sukladno članku 16. Zakona o zaštiti zraka i članku 3. i 14. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08.), objavljuje na internetskim stranicama  Županije Nacrt Programa u trajanju od 30 dana, radi pribavljanja mišljenja, prijedloga i primjedbi javnosti,.
Postupak savjetovanja sa zainteresiranom javnošću provodi se sukladno članku 11. Zakona o pravu na pristup informacijama („Narodne novine“ broj 25/13. i 85/15.) i Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.). 
Organizator i nositelj postupka savjetovanja je Upravni odjel za prostorno planiranje, zaštitu okoliša i prirode Osječko-baranjske županije.
Pozivamo vas na sudjelovanje u postupku Savjetovanja u razdoblju od 3. studenog do 2. prosinca 2016. godine, za koju potrebu vam je na stranicama Osječko-baranjske županije na raspolaganju utvrđeni Nacrt Programa i Obrazac sudjelovanja u savjetovanju.
Informacija o izradi Programa zaštite zraka ozonskog sloja, ublažavanja klimatskih promjena i prilagodbe klimatskim promjenama za područje Osječko-baranjske županije 
· Nacrt Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Osječko-baranjske županije
· Obrazac sudjelovanja u savjetovanju 

